Yorkshire Party

Yorkshire Party on brittiläinen alueellinen puolue, jonka tavoitteisiin kuuluu luoda Yorkshiren alueelle samanlainen itsehallinto kuten Skotlannissa ja Walesissä. Puolueen mukaan se haluaa myös tarjota kanavan, jota kautta Yorkshiren ongelmat voidaan tuoda kuulluiksi. Puolueen mukaan näihin kuuluvat muun muassa koulujen rahoituksen epätasa-arvo, julkisen terveydenhuoltojärjestelmän varojen puute ja liikenneverkoston vanheneminen. Brexitin suhteen se kannattaa Euroopan unionista eroamista reiluilla kauppasopimuksilla.

Yorkshiren itsehallinnosta äänestettiin viimeksi vuonna 2004, jolloin lähes 80 prosenttia äänestäjistä äänesti sitä vastaan. Yorkshire Party uskoo, että keskustelu asiasta voidaan herättää uudelleen.

Vuoden 2019 parlamenttivaaleissa Yorkshire Party asetti ehdokkaansa 28 vaalipiirissä. Saman vuoden paikallisvaaleissa puolue sai East Ridingissa 2 valtuutettua ja Selbyssa 4 valtuutettua. Lisäksi North Yorkshiren valtuustossa Mike Jordan loikkasi Konservatiiveista Yorkshire Partyn riveihin heinäkuussa 2018.

Lähteet 

Yhdistyneen kuningaskunnan puolueet